ELLINOORA 30 -KIERTUE
2024-03-01 19:00 (Europe/Helsinki)
ELLINOORA 30 -KIERTUE LAAJENEE KOKO SUOMEN MITTAISEKSI!
Tänä syksynä Vain Elämää -ohjelmassa loistaneen Ellinooran kaksi juhlakeikkaa Tavastialla myytiin hetkessä loppuun. Yli puolitoista vuotta keikkataukoa pitäneen artistin 30-vuotissyntymäpäivältä alkava Ellinoora 30 -kiertue pitää sisällään kymmeniä keikkoja ympäri Suomen. Liput ovat nyt myynnissä, lisätietoja täältä.
– Tervetuloa Ellinoora 30 -kiertueelle! Syntymäpäiväviikonlopun Tavastian keikkojen liput menivät hetkessä, joten tuntuu hienolta ilmoittaa: jatkamme juhlia koko kevään ympäri Suomen, että kaikki halukkaat pääsevät mukaan. Ellinoora 30 -livekokemuksessa yhdistyvät greatest hits, visuaalinen tarinankerronta, uusimmat Vain elämää -versiot ja lauluja kolmelta albumilta. Lisäksi Ellinoora 30 -keikan aikana on ainutkertainen mahdollisuus kuulla ensimmäistä kertaa livenä julkaisematonta materiaalia tulevalta albumilta. En malta odottaa että nähdään! Ellinoora hehkuttaa.
Viime vuonna Ed Sheeranin kanssa duetoinut Ellinoora on mukana syksyn Vain Elämää -kaudella. Hänen Matkalla-versionsa nousikin Spotifyn neljänneksi soitetuimmaksi kappaleeksi ja kasvoi valtavaksi TikTok-ilmiöksi. Ohjelman myötä Ellinoora aloitti uuden aikakauden, joka tulee jatkumaan ensi vuonna myös uusien omien julkaisujen muodossa.
Ellinoora on neljällä Emma-palkinnolla palkittu artisti ja lauluntekijä. Hän on yhdistänyt orgaanisen pop-musiikin, määrätietoisen oman tiensä kulkemisen ja suuren äänensä luoden niistä menestyksekkään uran. Nuoresta iästään huolimatta Ellinoora on julkaissut jo kolme menestysalbumia (Villi lapsi 2016, Vaaleanpunainen vallankumous 2019, Viimeinen romantikko 2021), joista kaksi ensimmäistä on striimannut tuplaplatinaa ja viimeisin nousi listaykköseksi ja lähestyy platinarajaa. Ellinoora on valovoimainen ja väkevä-ääninen live-esiintyjä, jonka konsertit saavat ihon kananlihalle ja suupielet hymyyn. Hän on tuonut albumiensa visuaalisen maailman onnistuneesti festareiden päälavoilta aina loppuunmyydyille klubeille asti.
Konsertin kesto noin 75min, ei väliaikaa
Liput 35,00 €
S-etulippu 33,00 €
Järjestäjä Warner Music Live

Best of Saikkua, kiitos!
2024-03-02 15:00 - 17:00
Best of Saikkua, kiitos!
Jäikö sinulta joku osa huippusuositusta Saikkua kiitos- trilogiasta näkemättä?
Vai oletko nähnyt kaikki ja haluaisit katsoa ne uudelleen, mutta ei löydy kolmea vapaata iltaa?
Ei hätää!
Nyt tulee Best of Saikkua kiitos! Kaikkien kolmen osan parhaat palat yhden illan aikana. Silkkaa naurutykitystä! Eikä unohdeta Ismo Leikolan lauluja, niistäkin tietenkin parhaat mukana!
Sama tuttu hulvaton työryhmä , Jukka Rasila, Ville Keskilä ja Kalle Pylvänäinen, jatkaa kaikille suomalaisille samaistuttavien aiheiden käsittelyä hervottoman sketsihuumorin keinoin.
Tervetuloa nauramaan!
Kesto 2h 10min, sisältää väliajan
Liput 29,50 €

Mikkelin kaupunginorkesteri: GLORIA – MIKKELIN SYNTYMÄPÄIVÄN KONSERTTI
2024-03-07 18:00
to 7.3.2024 klo 18, Mikaeli
Erkki Lasonpalo, kapellimestari
Luminos Ensemble (valm. Sauli Hannuksela)
Mari Karjalainen, sopraano
Maria Mentu, mezzosopraano
Laura Kemppainen, oboe
Ēriks Ešenvalds: O Salutaris Hostia
Carl Philip Emmanuel Bach: Sinfonia jousille h-molli
Alessandro Marcello: Oboekonsertto d-molli
Antonio Vivaldi: Gloria
Mikkelin kaupungin syntymäpäivänä kuullaan Mikaelissa kuoromusiikkia, kun Luminos Ensemble palaa esiintymään orkesterin kanssa. Konsertin johtaa orkesterin pääkapellimestari Erkki Lasonpalo ja solisteina kuullaan sopraano Mari Karjalaista ja mezzosopraano Maria Mentua, jotka molemmat nähtiin keväällä 2023 Elinan surma -oopperan lavalla.
Luminos Ensemble on turkulainen erittäin taitava 15-henkinen naiskuoro. Mikkelin kaupunginorkesteri on esiintynyt Sauli Hannukselan valmentaman kuoron kanssa ennenkin menestyksekkäästi. Luminos avaa konsertin latvialaisen säveltäjän Ēriks Ešenvaldsin a cappella teoksella O Salutaris Hostia, joka perustuu Tuomas Akvinolaisen tekstiin. Vuonna 1977 syntynyt Ešenvalds on yksi maansa kysytyimpiä ja tuotteliaimpia säveltäjiä.
Orkesterinumeroina Erkki Lasonpalo ja Mikkelin kaupunginorkesteri tarjoilevat upeaa barokkimusiikkia. Kosketinsoittajataituri ja lakimiehenkin opinnot suorittanut C.P.E Bach kunnostautui isänsä Johann Sebastian Bachin jalanjäljissä myös säveltäjänä. Hänen aikakautensa sijoittuu barokin ja klassisismin välimaastoon, ja monesti häntä tituleerataankin yhdeksi ensimmäisistä klassikoista.
Italialaisen, hieman Vivaldia vanhemman barokkisäveltäjä Alessandro Marcellon oboekonsertossa tämä hieno soitin pääsee taituroimaan sekä taiturillisten korukuvioiden, että kauniiden melodioiden parissa. Taattua upeaa barokkia.
Väliajan jälkeen nautiskellaan Antonio Vivaldin Gloriasta, joka on yksi aikakautensa tunnetuimmista kuoroteoksista ja Vuodenaikojen jälkeen ehkä Vivaldin esitetyin teos ylipäätään. Vivaldi sävelsi yhteensä kolme versiota Gloriasta, joista tänään kuultava D-duuri, luettelonumeroltaan RV589, on kaikkein tunnetuin. Teoksen teksti perustuu kristilliseen hymniin Gloria in excelsis Deo, jossa lauletaan kunniaa Jumalalle korkeuksissa. Puolituntinen juhlava ja valoisa teos sopii juhlan kuin juhlan, tässä tapauksessa Mikkelin kaupungin syntymäpäivän, kruunuksi.
Mikkelin kaupungin syntymäpäivän kunniaksi konserttiin on mahdollista valita omalle kukkarollesi sopiva lipunhinta.
LIPUT: valitse itsellesi sopiva hinta
10 € säästölippu / 25 € peruslippu / 35 € kannatuslippu
TAITEILIJAVARTTI KLO 17.30 Mikaelin lämpiössä
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

Vesterinen Yhtyeineen - Hetken ikuinen
2024-03-08 19:00
Valtaisaa suosiota nauttiva Vesterinen Yhtyeineen jatkaa loppuunmyytyjen Hetken ikuinen -konserttien sarjaa myös keväällä 2024. Helmikuussa alkava kiertue kattaa yhteensä 15 paikkakuntaa ympäri Suomen. Bändin hurja suosio Suomen musiikkitaivaan huipulla sementoitui viimeistään maaliskuussa 2023 ilmestyneen Hetken ikuinen -albumin myötä. Levy sisältää upean nimibiisin lisäksi valtavaksi radiohitiksi nousseen Kohti sydänpeltoja sekä tuoreen singlen Ilman mua, joka on vahvassa nousussa Suomen virallisella radiolistalla.
”On mahtavaa jatkaa yhtyeen tähän mennessä komeinta kiertuetta keväällä 24. Soitonnälkä on kyltymätön ja se ei tyydyty kuin soittamalla lisää ja sukeltamalla musiikkiin yhdessä laulujemme ystävien kanssa”, yhtyeen nokkamies Tero Vesterinen iloitsee tulevista keikoista.
Konsertin kesto noin 1h 45min, ei väliaikaa
Lipun hinta 42,90 €

Badding
2024-03-09 19:00
Mittava Badding-kiertue keväällä ympäri Suomen!
Rauli Badding Somerjoen musiikin ystäviä hemmotellaan helmi-maaliskuun aikana mittavalla kiertueella ympäri Suomen. Kiertueella kuullaan Baddingin suosituimpia lauluja Marko Haaviston, Suvi Karjulan ja huippumuusikoista koostuvan yhtyeen esittäminä.
Suuri Badding-kiertue alkaa 9. helmikuuta Hyvinkääsalista ja päättyy 16. maaliskuuta Baddingin syntymäpaikkakunnalle, Somerolle. Muut konserttipaikkakunnat ovat Turku, Ylivieska, Kuusamo, Kuhmo, Iisalmi, Imatra, Tampere, Muurame, Lahti, Mikkeli ja Kuusankoski.
Marko Haavisto on ollut koko musiikillisen uransa Baddingin musiikin suuri ihailija. Hän oli 1980- ja 1990-lukujen vaihteessa toimineen Badding Rockers -yhtyeen keulahahmo, joka myös tapasi Baddingin 15-vuotiaana. Badding jopa vei omaan levy-yhtiöönsä Badding Rockersin demon ja suunnitteli yhteistyötä tämän nuorista muusikoista koostuneen yhtyeen kanssa. Orastava yhteistyö katkesi Baddingin kuolemaan tammikuussa 1987.
Suvi Karjula on esiintynyt Baddingin elämää käsittelevässä musiikkinäytelmässä Somerolla, ja on muutoinkin hänen suuri ihailijansa. – Baddingin tuotannosta minulle on läheisin Valot-kappale, joka on hieno ja herkkä rakkauslaulu, Karjula toteaa.
Rauli ”Badding” Somerjoki syntyi Somerolla 1947 ja menehtyi 39-vuotiaana Helsingissä 1987. Hänen tunnetuimpiin kappaleisiinsa lukeutuvat Paratiisi, Bensaa suonissa, Ikkunaprinsessa, Tähdet, tähdet, Valot ja Laivat.
Konsertin kesto noin 75min, ei väliaikaa.
Liput:
Peruslippu 35,60 €
Ryhmälippu (min. 10hlöä) 28,10 €

Benny Törnroos & Muumipeikon tähtihetki
2024-03-10 15:00 - 17:00
Benny Törnroos & Muumipeikon tähtihetki -konsertti koko perheelle!
Konsertti koostuu kaikille tutuista muumilauluista, joita esittää legendaarinen Benny Törnroos. Konsertin aikana leikitään, lauletaan, tanssitaan sekä välillä myös jumpataan. Konsertissa mukana muumihahmoja, muumitalo+muuta rekvisiittaa.
Konsertin alusta alkaen tunnelma on katossa ja muumilaulut raikuvat täyttäen niin pienen kuin suuremmankin yleisön sydämet.
Tilaisuus soveltuu vauvasta vaariin ja esitys kestää noin tunnin!
Konsertin kesto noin 60min, ei väliaikaa
Narikka on ilmainen
Kahvio ei palvele sunnuntaina
Liput:
Peruslippu 22,60 €
Perhelippu 4hlöä 75,40 €
Alle 1 v sylissä ilmaiseksi

PERUTTU/ Edelleen estradilla - Pirkko Mannola & Eino Grön 85 vuotta -juhlakonsertti
2024-03-10 16:00 - 17:00
Edelleen estradilla on PERUTTU.
Lippujen palautus onnistuu Lippupisteen palautuslomakkeen kautta: https://web.lippu.fi/palautus
Palautuspyynnöt 31.10.2023 mennessä.

Pirkko Mannola ja Eino Grön yhteiselle juhlakiertueelle syksyllä!
Suomalaisen viihdetaivaan legendat Pirkko Mannola ja Eino Grön lähtevät yhdessä ainutkertaiselle juhlakiertueelle syksyllä. Mannola ja Grön juhlistavat kiertueensa merkeissä 85-vuotissyntymäpäiviään ja esittävät yleisölle eri vuosikymmenten suosikkikappaleita juhlaorkesterin kera. Konserttien juontajana toimii Markku Veijalainen.
Mannola ja Grön aloittivat uransa jo 1950-luvun lopulla. Mannola nousi koko Suomen tietouteen Miss Suomi -kisan voittajana 1958. Eino Grönin läpimurtolevytys oli puolestaan samaisena vuonna julkaistu Liian paljon rahaa -kappale.
Pirkko Mannolan elokuvaura alkoi kesällä 1959 Ville Salmisen ohjaamassa musiikkikomediassa Yks’ tavallinen Virtanen. 1960-luvun alussa hän teki näyttävän uran Saksassa ja on ollut sen jälkeen vuosikymmenten ajan vakiokasvo niin teatterien lavoilla, konserteissa kuin televisiossa.
Eino Grön muistetaan erityisesti monista legendaarisiksi muodostuneista tangolevytyksistä. Hän on ollut koko uransa ajan ahkera levyttäjä, ja hän esiintyy yhä säännöllisesti niin tanssipaikoilla kuin konserttisaleissa. Hänestä on tehty myös musikaali ja hänen elämästään on kirjoitettu kirjoja.
Syksyn sävelen Eino Grön voitti vuonna 1997 kappaleella Vähemmän kiirettä, enemmän aikaa. Iskelmä-Finlandia -palkinnon hän saavutti 2007. Lisäksi hän on saanut Pro Finlandia -mitalin 2001.
Mannola ja Grön ovat tehneet vuosien aikana paljon yhteistyötä keskenään. Jo 1960-luvun alussa he muun muassa esiintyivät samassa elokuvassa ja levyttivät kaksi yhteistä laulua. Mannola ja Grön ovat ikuisia osia suomalaista viihteen ja kevyen musiikin historiaa. Heidän karismantäyteiset esiintymisensä ovat lumonneet suomalaisia jo vuosikymmenten ajan
Konsertin kesto: 2 h sis. väliaika
Lipun hinta 47,50 € sis. palvelumaksu
Kiertueen järjestäjä: J. Jalkanen Oy

Petrus Schroderus: Rakkauden Voima / SIIRTYNYT SYKSYYN 2024
2024-03-10 16:00 - 19:00
Petrus Schroderuksen Rakkauden Voima -konserttikiertue siirtyy syksyyn 2024. Uusi päivämäärä Mikaelissa on su 29.9.2024 klo 16. Edelliset ajankohdat 5.10.2023 ja 10.3.2024.
Aikaisemmille ajankohdille ostetut liput käyvät sellaisenaan uutena ajankohtana.
Mikäli uusi ajankohta ei sovi sinulle, voit palauttaa lipun 31.12.2023 mennessä linkin kautta: https://web.lippu.fi/palautus

Petrus Schroderus, tenori
RNO Ensemble
Aarno Cronvall, juontaja
Tenori Petrus Schroderuksen ura on kulkenut poliisista oopperalaulajaksi, oopperalaulajasta poliisiksi, poliisista klassisen viihteen ainutlaatuiseksi tulkitsijaksi. Matkan varrella, niin työssä kuin henkilökohtaisessa elämässä on ollut nousuja ja laskuja. Vaikeuksista noustessa on keskeistä ollut sisu, usko, toivo ja rakkaus. Ja näistä suurin on rakkaus. Rakkauden Voima -konsertti kertoo musiikin keinoin tarinaa parantavasta, vahvistavasta rakkaudesta, josta syntyvän voiman avulla suurimmatkin haasteet voitetaan.
Konsertissa kuullaan suomalaisia ja kansainvälisiä rakkausklassikkoja, ajankohtaisia ukrainalaisia kansanlauluja, Petrukselle sävellettyä uutta musiikkia sekä tietenkin italialaisia helmiä. Tämän upean konsertin orkesterina on Riku Niemen johtama RNO Ensemble. Konsertin juontaa legendaarinen Aarno Cronvall.
Poliisista oopperalaulajaksi, oopperalaulajasta poliisiksi, poliisista ilmiöksi!
Oululaisen poliisin Petrus Schroderuksen ura oopperalaulajana alkoi varsinaisesti Timo Mustakallio-laulukilpailun voitosta Savonlinnan Oopperajuhlilla kesällä 2004. Kiinnitys Suomen kansallisoopperaan toi seuraavien vuosien aikana hänelle useiden oopperateosten päärooleja. Petrus esiintyi myös Savonlinnan oopperajuhlien produktioissa sekä konserttisolistina eri puolilla maailmaa.
Vuonna 2012 Petrus palasi kotikaupunkiinsa Ouluun poliisin tehtäviin, mutta laulamisen kipinä ei sammunut. Nyt vuosia myöhemmin, Petruksen musiikin painopiste on muuttunut oopperasta ikivihreiden klassikoiden, slaavilaisten romanssien ja italialaisen musiikin, lähinnä napolilaislaulujen suuntaan. Yhä suuremmassa osassa ovat myös uudet, Petrukselle sävelletyt kappaleet.
Petruksen musiikkivideot ovat herättäneet suuren kiinnostuksen maailmalla. Merkittävimpänä Rakasta sinua elämä, jonka katselukertojen määrä Youtubessa lähentelee jo 4 miljoonaa ja Tik Tok:ssa on ylittänyt jo 14 miljoonaa katsojakertaa.
Petrus on pitänyt useita konsertteja Ukrainan kansan tukemiseksi ja julkaissut ukrainalaista musiikkia. Nich yaka misyachna – kansanlaulu on saavuttanut jo yli 2 miljoonaa katsojakertaa Youtubessa.
Maaliskuussa 2023 Petruksen ensimmäinen albumi (cd) Laulan sun iltasi tähtihin saavutti kultalevyn rajapyykin, 10 000 myytyä täysihintaista levyä. Helmikuussa 2023 julkaistu uusin albumi Rakkauden Voima on myynyt vajaassa kuukaudessa yli 5000kpl.
Poliisin työstä Petrus luopui kesällä 2022 keskittyäkseen täysin laulajan uraan. Suosio on räjähtänyt! On syntynyt ilmiö, Petrus Schroderus.
Konsertin kesto väliaikoineen n. 2h.
Liput:
Peruslippu: 39,00€
Opiskelija: 28,00€
Lapsi: 18,00€ (4-15v)
Ryhmä: 37,00€ (min. 10kpl)
Konsertin tuottaa HeartBrain Oy

Kaunotar ja kulkurit – Lemmenloruja / PERUTTU
2024-03-12 19:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 31.3.2024 mennessä.

Maria Lund, Mikael Konttinen ja trumpetisti Tero Lindberg yhteiskiertueelle keväällä!
Maaliskuussa käynnistyy varsin ainutkertainen kiertue, kun laulajat Maria Lund ja Mikael Konttinen yhdistävät voimansa trumpetisti Tero Lindbergin ja hänen yhtyeensä kanssa. Kaunotar ja kulkurit –lemmenloruja -niminen kiertue alkaa Porista 5.3. ja päättyy Kuhmoon 16. maaliskuuta. Muut kiertuepaikkakunnat ovat Turku, Hyvinkää, Imatra, Kouvola, Mikkeli, Raahe, Oulu ja Kuusamo.
Maria Lund ja Mikael Konttinen nousevat konserttitalojen lavoille yhdessä kuusihenkisen viihdeorkesterin kanssa. Luvassa on suuria viihdelauluja niin Suomesta kuin muualta sekä ikivihreitä iskelmiä ja tanssimusiikkia 1960-luvun hengessä.
Erityisen mausteensa konsertteihin tuovat trumpetisti Tero Lindberg ja maamme kärkimuusikoista koostuva orkesteri. Lindberg seuraa sielukkaalla soitollaan vahvasti legendaarisen Jörgen Petersenin jalanjälkiä.
Kultaiseksi Trumpetiksi kutsuttu Tero Lindberg on tullut tunnetuksi muun muassa MTV:n Tanssii Tähtien Kanssa -tv-ohjelman sovittajana/trumpetistina sekä Dallapé-orkesterista ja Paula Koivuniemen yhtyeestä. Hän on levyttänyt myös kaksi sooloalbumia: Kultaisen trumpetin paluu ja Kultainen trumpetti iskee jälleen.
Kesto n. 2h 20min (sis. 20 min väliajan)
Lipun hinta 47,10 €
Ryhmälippu: 44,10 € (minimi ryhmä 20 hlö)
Kiertueen tuottaa MagnumLive

Erja Lyytinen – Diamonds on the Road
2024-03-15 19:00
Suomibluesin kuningatar Erja Lyytinen kiertää Suomea keväällä 2024!
Lokakuussa 2023 julkaistun livelevyn ”Diamonds on the Road” nimeä kantavalla kiertueella Lyytinen bändeineen tarjoilee yleisölle käsinkosketeltavaa tunnelmaa, taituruutta ja progella maustettua bluesrockia.
Kansainvälisesti palkittu kitaristi Erja Lyytinen on pitkän ja menestyksekkään uransa aikana esiintynyt maailman kärkikaartiin kuuluvien kitaristien, kuten Sonny Landrethin, Jennifer Battenin ja Joe Bonamassan rinnalla sekä ollut lämmittelijänä Tom Jonesille, Robert Plantille ja Carlos Santanalle. Syksyllä 2023 Lyytinen nähtiin myös vierailemassa Kaija Koon Superstadion-konsertissa Helsingin Olympiastadionilla.
Lyytisen musiikillinen paletti on laaja. Hän yhdistää musiikissaan modernia ja vanhaa bluesia progressiivisiin sävyihin. Lyytinen on kasvattanut itselleen vankan kuulijakunnan, josta kertovat parhaan kitaristin tunnustus European Blues Awardseissa (2017), toinen sija Total Guitar -lehden lukijaäänestyksessä 10 Maailman Parasta Kitaristia Nyt (2020) sekä ehdokkuus Kanadan Maple Blues Awardseissa 2022. Vuonna 2022 julkaistun ”Waiting For The Daylight” -albumin ensisingle Bad Seedin kitarasoolo äänestettiin Guitar World -lehden lukijaäänestyksessä vuoden 2022 parhaiden kitarasoolojen joukkoon sijalle 10.
Kesto n. 2 h 15 min, sisältää väliajan.
Peruslippu 39,10 €
Lapset alle 16 v: 36,60 €
Opiskelijat, eläkeläiset 36,60 €
Ryhmät min 10 hlöä: 36,60 €

Neljä Ruusua: Akustinen unelma
2024-03-16 19:00
Akustinen unelma
Kauan sitten 1980-luvun lopulla halusimme soittaa mahdollisimman paljon keikkoja. Oivalsimme, että mikäli mahduttaisiin mahdottomiinkin mestoihin esiintymään, saisimme maksimoitua soittotapahtumiemme määrän. Soitetaan akustisesti, pienillä kamoilla! Tämä mahdollisti rantautumisen kansan pariin mitä eksoottisimpiin paikkoihin, luomaan mitä ainutlaatuisimpia iltamia. Keikkailimme todella taajaan, ja yhteissoittomme kehittyi valtavasti. Palaute noista keikoista oli pääsääntöisesti ylistävää, jopa siinä määrin että meitä rupesi ärsyttämään. Kaikki puhui aina vaan niistä akustisista keikoista, vielä siinä vaiheessakin kun meidän intressit oli jo aivan toisentyyppisissä ilmaisutavoissa. Kului vuosikymmen, ja mieli rupesikin halajamaan takaisin noihin akustisiin ihmisläheisiin tunnelmiin.
Päätimme v. 1999 tehdä ”Hunningolla baareissa” -nimisen akustisen kiertueen, jossa soitimme mahdollisimman pienissä ja omalaatuisissa kuppiloissa ympäri Suomen. Se oli niin hauskaa, että teimme seuraavana vuonna jatko-osan, ”Hunningolla baareissa II” -kiertueen. Kylien kuppilat täyttyivät jälleen ääriään myöten viikonpäivistä riippumatta. Meininki oli hurjaa, 11 päivää putkeen ääriolosuhteissa.
Yli kaksikymmentä vuotta on kulunut, ja päätimmekin kesällä -23 soittaa kokeilumielessä pitkästä aikaa yhden akustisen konsertin. Tämä Tuusulan Krapin Pajan keikka tuntui siinä määrin innostavalta, että päätimme vihdoin toteuttaa unelmamme akustisesta kiertueesta ”oikeissa” keikkapaikoissa mukavissa puitteissa. Akustinen Unelma 2024 on käymässä toteen.
Saa nauttia, on lupa tanssia!
Kesto n. 2 h 15 min, sisältää väliajan.
Peruslippu 43,60€
S-etulippu 40,60 €

Maija Vilkkumaa - Toinen Maija
2024-03-17 19:00
MAIJA VILKKUMAA LÄHTEE YHTYEINEEN LAAJALLE TOINEN MAIJA -KONSERTTISALIKIERTUEELLE!
Vuonna 2023 Maija Vilkkumaa on nähty isoilla lavoilla vauhdikkaassa glamrock-kokoonapanossa festareilla ja isoilla areenoilla. Helmi-maaliskuun konserttisalikiertueella Maija Vilkkumaa ja kehuttu yhtye on toisenlainen: keskiössä ovat nyt tarinat Maijan elämästä ja biisien takaa.
Maija Vilkkumaa julkaisee lokakuussa 2023 yhdessä Miina Supisen kanssa kirjoittamansa omaelämäkerran Vilkkumaa. Sen sivuilla kohtaamme artistin, joka nelivuotiaana äänittää juttujaan kasetille ja kuuntelee niitä ja ajattelee, että kasetilla puhuu “toinen Maija.” “Nyt annetaan kyllä toisen Maijan puhua!” hän sanoo, ja jatkaa: “Toisella Maijalla ei ookaan tällasii hienoi pellehenkseleitä kuin mulla!”
Kuten omaelämäkerrassakin myös konserttisalikiertueella Maijan tarinat tuntuvat siltä kuin juttelisi hyvän ystävän kanssa. Tarina vie Helsingin Töölöstä vinyylisoittimen ääreltä keikkabusseihin, musabisneksen kiemuroihin, suruihin ja iloihin rakkaudessa, epävarmuuksiin ja niistä selviytymiseen. Tarinaa vie eteenpäin musiikki koko mittavan uran ajalya.
Konserttisaleissa musiikki soi festivaaliareenoita ja halleja laajemmalla pensselillä. Herkästä tunnelmoinnista mennään eeppiseen suuruuteen. Tanssimaankin tietysti pääsee, sillä sellainen on elämä, täynnä värejä.
Kesto noin 2,5h sisältäen väliajan n. 20-30min

Liput 43,10 €

Kyöstin ja Leifin Toiveiskelmät
2024-03-18 19:00
Kyöstin ja Leifin Toiveiskelmät- konsertti
Keväällä 2024 lähtevät kaksi kotimaamme valovoimaisinta artistia yhteiskiertueelle: Kyöstin ja Leifin Toiveiskelmät -konserttikiertue.
Kyösti Mäkimattila ja Leif Lindeman lähtevät 2024 keväällä 12 konserttia käsittävälle Toiveiskelmät-kiertueelle. Tiistaina 5.3. Kouvolan Kuusankoskitalolta käynnistyvä kiertue päättyy 30.3. Tampere-talolle. Tulevan konserttikiertueen ohjelmiston tulee valitsemaan yleisö.
– Paljon konsertoineena sitä huomaa usein ennen konserttia ja joskus jälkeenkin pohtivansa, että mitäköhän yleisö haluaisi tai olisi halunnut kuulla. Ohjelmiston rakentaminen on yllättävän vaikeaa puuhaa, kun omia lempilaulujakin on ehtinyt uran varrella kertyä pitkä lista. Nyt valitsimme Leifin kanssa otsikon ja koko kiertueen lähestymiskulman niin, että valta ohjelmiston laatimiseen annetaan yleisölle. Siitä nimi Toiveiskelmiä. Ja samalla herää innostunut tunne, että tästä tulee mielenkiintoista!, kertoo Kyösti Mäkimattila tulevasta konsertista.
– Oma arvaukseni on, että lopputulos on hyvin monipuolinen ja ilmeikäs. Leifin kanssa on hieno esiintyä ja lupaan, että illoissamme ”esitys ei jää kaiteeseen”. Meitä yhdistää Leifin kanssa se, että suhtaudumme kumpikin musiikkiin aina sata lasissa. Laulut, laulaminen ja esiintyminen on kummallakin verissä ja lavalla on helppo olla toisen samalla tavalla ajattelevan kanssa. Ilopilleri ja kuivan huumorin viljelijä, niin meitä on kuvailtu, Kyösti jatkaa.
Konsertissa Kyöstiä ja Leifiä säestää Taisto Lunkan johtama IkiNostalginen Levyautomaatti -orkesteri, jossa hänen lisäksi soittavat mm. Jani Luoma, Jouni Hannula, Jukka Tiirikainen ja Pasi Rissanen.
– Olen onneissani, kun saadaan tämmöinen konsertti kiertue järjestettyä. Vuosia olemme Kyöstin kanssa tehneet yhteistyötä erilaisten konserttien parissa ja se on tuntunut luontevalta sekä palaute on ollut, että sovimme hyvin yhteen. Yli vuosikymmenen kestänyt ystävyys ja veljeys selvästi näkyy ja kuuluu lavalla.
Konsertti on läpileikkaus molempien vuosikymmeniä sitten alkaneesta urasta. Eli ne meille tärkeimmät laulut josta yleisö saa äänestää ne mieluisimmat heille. Tulemme esittämään ne Taisto Lunkan luotsaaman orkesterin kanssa, kertoo Leif Lindeman mietteitään tulevasta kiertueesta.
Liput:
Peruslippu 49,90 €
Ryhmät 45,26 € (min 10hlöä)
Konsertissa kuultavia kappaleita voi äänestää 31.1.2024 saakka tästä linkistä.
Konsertit alkavat klo 19 ja sisältävät väliajan.
Kiertueen järjestää Gramofoni Oy, Soljumo ja Leif Lindeman Oy.

Lauri Tähkä - Linnut lentävät takaisin (kellonaika muuttunut!)
2024-03-23 20:00
HUOM! Kellonaika muuttunut klo 19 –> klo 20
Lauri Tähkä Linnut lentävät takaisin -konserttisalikiertueelle keväällä 2024.
Kiertue alkaa Helsingin Savoy-teatterista, ja se kiertää kevään aikana yhteensä 12 konserttisalia ympäri Suomea.
Laurin edellisestä konserttisalikiertueesta on ehtinyt kulua jo 5 vuotta. ”Konserttisaleissa on oma, erilainen tunnelmansa, josta olen nauttinut aina. Musiikki on kaiken keskellä ja yleisön kanssa syntyvä yhteys on erottamaton” hehkuttaa Lauri.
Syksyllä 2023 Lauri Tähkä ja Revohka hurmasi neljällä välittömästi loppuunmyydyllä keikalla, joilla juhlittiin Tähkän 50-vuotissynttäreitä. Tämän moninkertaisesti palkitun artistin keikoilla kuullaan yleisön rakastamia hittejä, muun muassa vuonna 2022 julkaistun levyn nimikkobiisi Kaikella on tarkoitus, ja soittolistojen kärjessä keikkunut Elämänlangat. Laurin hittejä sisältävästä tuotannosta kuullaan varmasti tutut biisit ja aina jotain odottamatonta ja yllättävää.
Luvassa 12 kaupunkia, ja 12 unohtumatonta iltaa. Varmista paikkasi, ja tule mukaan tähän musiikin juhlaan, josta et halua jäädä paitsi!
Konsertin arvioitu kesto 75-90min, ei väliaikaa
Liput 49,90 €

Keisarin uudet vaatteet -lastennäytelmä
2024-03-24 14:00 - 17:00 | Kamarimusiikkisali
Huikeaa nykyteatteria lapsille!
Vuonna 2017 klovniduo Timo Ruuskanen ja Tuukka Vasama tekivät ensimmäisen koko perheen esityksensä, josta tuli heti kaikenikäisten katsojien kestosuosikki.
”Viis kautta viis!” – katsoja, 7 vuotta.
Esityksessä näyttelijät hyppäävät roolista toiseen ja huomioivat kaikenikäiset katsojat.H.C.Andersenin aina ajankohtaiseen klassikkosatuun punotaan menevää musiikkia Aviciista Abbaan. Esitystä on kuvailtu anarkistiseksi ja siinä pohditaan massojen käyttäytymista, valehtelemisen ja huijaamisen mekanismeja ja vallan vaikutusta ihmiseen.
Lapsille tarina tarjoaa oivalluksia koulumaailmasta, vanhemmille katsojille Keisarin uudet vaatteet on poliittisempi satiiri — mutta yksi asia on universaali ja varma: alastoman keisarin takapuoli naurattaa meitä kaikkia.
Esitys sisältää improvisaatiota, ja se räätälöidään aina kohderyhmän mukaan.

Kesto: n. 1h, ei väliaikaa
Ikäsuositus: Kaikille 6-100 -vuotiaille
TYÖRYHMÄ
Näyttämöllä: Timo Ruuskanen ja Tuukka Vasama
Tarina: H.C. Andersen
Ohjaus, dramatisointi ja taiteellinen suunnittelu: Timo Ruuskanen ja Tuukka Vasama
Pukukonsultti: Arja Könönen / Play It Again Sam
Valokuvat ja graafinen suunnittelu: Tero Ahonen
Tuotanto: Niina Bergius, Tinni Torikka, Tuukka Vasama & Mika Vainio / Red Nose Company
Narikka on ilmainen
Kahvio ei palvele sunnuntaina
Liput 17,00 €

Mikkelin kaupunginorkesteri: PÄÄSIÄISKONSERTTI – MIELIKUVITUSPASSIO
2024-03-28 18:00
to 28.3.2024 klo 18, Mikaeli
Matias Häkkinen, cembalo ja liidaus
Tölöläb (Taavi Oramo, Turkka Inkilä, Antti Salovaara, Saku Mattila)
Jarmo Julkunen, luuttu
Tuttuja ja rakkaita klassikoita sekä ennenkuulemattomia äänimaisemia. Barokkimusiikkia, muita klassikoita ja uusinta uutta. Mielikuvituspassio kertoo pääsiäisen ajan musiikillisen tarinan uudella tavalla. Kokonaisuus muodostuu erilaisista ja vaihtelevista toisiinsa nivoutuvista musiikkinumeroista: orkesteriosuuksista, elektroakustisesta improvisaatiosta, laulusta, nykyajan klassikoista ja renessanssi- ja barokkimusiikista, jota kuullaan sekä vanhoin että uusin soittimin.
Konsertti kattaa musiikin keinoin draaman kaaren palmusunnuntain hoosiannasta hiljaisen viikon kärsimyksen ja kuoleman kautta ylösnousemuksen riemuun. Konsertin ja konseptin on suunnitellut konsertin johtava cembalisti Matias Häkkinen.
Tölöläb on vuonna 2014 perustettu helsinkiläinen elektronisen musiikin yhtye, joka tunnetaan ennakkoluulottomasta lähestymistavastaan kaikkea musiikkia kohtaan. Tölöläb on kutsunut yleisöään taipaleensa ajan erilaisiin esiintymispaikkoihin, raitiovaunuista hiekkasärkkiin ja rock-luoliin. Yhtyeen tärkeä toimintamuoto on ollut kutsua vieraakseen eri musiikinlajeista ponnistavia muusikoita sekä muita taiteilijoita. Yhtye valittiin vuonna 2016 Pro Musica -säätiön vuoden nuoriksi taiteilijoiksi.
Tölöläbin jäsenet toimivat laajasti musiikkielämän eri laidoilla muusikkoina, kapellimestareina, tuottajina ja säveltäjinä. Yhtye ruokkii seikkailunnälkäänsä kutsumalla itselleen vieraita taiteilijoita yhteistyöhön, ja työskentelee usein tiiviisti mm. valo- ja videotaiteilijoiden kanssa.
LIPUT: 27 € / 25 € / 10 €
HINTA S-ETUKORTILLA 24 € / 22 € / 8 €
TAITEILIJAVARTTI KLO 17.30 Mikaelin lämpiössä
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

THE ELVIS CONCERT 2024
2024-04-04 19:00
Huippusuosittu Elvis-show Mikaelissa!
Elviksen legenda elää tänä päivänä vahvemmin kuin koskaan. Uuden elokuvan ansiosta uudet sukupolvet löytävät hänen musiikkinsa. Kappaleet kuten ‘Suspicious Minds’, ‘If I Can Dream’ ja ‘Unchained Melody’ löytävät jälleen kaikupohjaa nuoremmasta yleisöstä. Tämä erikoisshow tekee kunniaa miehelle ja hänen musiikilleen. Kaikki hänen parhaat laulunsa ovat mukana, tunteella esitettynä ja huippubändin autenttisuudelle, jossa soittavat loistavat muusikot ympäri maailmaa. Kirsikkana kakun päällä on, että eräät alkuperäisistä henkilöistä ovat mukana, mukaan lukien EDDIE GRAHAM, joka soitti lyömäsoittimia Elviksen taustalla hänen comebackin aikoihin (1969-1972). Grahamia voit kuulla sellaisissa levytyksissä kuin ‘I Just Can’t Help Believing’, ‘The Wonder Of You’ ja ‘An American Trilogy’, ja hänet voi nähdä konserttifilmissä ‘Elvis – That’s The Way It Is’ (Tämä on Elvis) vuodelta 1970.
Tässä on outtake filmistä, jossa Elvis esittelee Eddie Grahami: https://youtu.be/HRsTZXuP8ug
Toinen yllätys on, että Elviksen henkivartija ja ystävä DAVE HEBLER on myös paikalla. Hebler toimii Elviksen henkivartijana erittäin myrskyisänä aikana ja hän pääsi yhtenä harvoista tutustumaan Elviksen yksityiseen puoleen; ihmiseen, ei legendaan. Hebler on hyvin suorapuheinen ja kertoo peittelemättä laulajan viimeisistä vuosista. Olet tervetullut kysymään häneltä mitä vain ja saat ottaa kuvan hänen kanssaan. Tässä on video Elviksestä ja Davesta harjoittelemassa yhdessä karatea: https://www.youtube.com/watch?v=OZ3i7WSbf3c
Laulajana tässä erinomaisessa showssa on Dwight Icenhower (USA), joka on voittanut Maailman Parhaan Elvis Tribute Artistin palkinnon jo neljästi. Dwightin ääni on niin lähellä Elvistä, että se on hämännyt jopa asiantuntijoita. Viimeisessä showssaan täällä Dwight lauloi Unchained Melodyn säestäen itseään pianolla aivan kuten Elviskin teki 1977. Se oli poikkeuksellinen hetki, hänen äänensä kuulosti aivan Elvikseltä ja onnistui toistamaan hienovaraisimmatkin vivahteet. Jos suljit silmäsi, tuntui aivan kuin Elvis olisi ollut huoneessa. Monet sanoivat jälkikäteen, että se antoi heille kylmiä väreitä ja joillekin jopa kyyneleitä. Se oli hieno hetki. Tästä on luvassa yksi noista erittäin hienoista illoista, jota voimme lämpimästi suositella ei vain Elvis-faneille, mutta kenelle tahansa, joka arvostaa hyvää musiikkia. Kuninkaan musiikki on ajatonta ja tämä show ei ainoastaan sisällä hänen hittinsä, mutta myös joitain gospel-lauluja ja b-puolia: ‘Hound Dog’, ‘Devil In Disguise’, ‘Don’t Be Cruel’, ‘How Great Thou Art’… ja paljon muita.
Suosittelemme lämpimästi!

Ikäraja: S
Kesto n. 2 h, sisältää väliajan
Todellinen juhla Elvis-faneilla ja musiikin ystäville!
Earlybird lippu 29,00 € (voimassa 31.10.2023 asti)
Peruslippu 32,60 €
S-etulippu 26,50 €

Jannika B / SIIRTYY
2024-04-05 19:00
Tapahtuma 5.4.2024 siirtyy. Uusi ajankohta on 04.10.2024 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivämäärä ei sovi, liput voi palauttaa osoitteessa https://web.lippu.fi/palautus 30.4.2024 mennessä.
Jannika B on viihtynyt kotimaisen pop-tantereen parrasvaloissa jo reilun kymmenen vuoden ajan. Ponnekkaista kulta- ja platinahiteistään tunnetun artistin tuorein pitkäsoitto Tetris striimasi kultaa jo ennen julkaisuaan! Tanssittava, 80-luvun musiikista inspiroitunut Tetris-albumi sekä samaa nimeä kantava kiertue tuovat energisen ja näyttävän lavashown Jannika B:n keikoille.
Tänä vuonna livesetissä yleisön hurmaavat niin tutut kuin uudemmat hitit, kuten platinarajan ylittänyt Spotify-bängeri Mania, TikTok-suosikiksi noussut kultasingle Paras osa sekä voimaannuttava Beyoncé. Universal Musicille kiinnitetty määrätietoinen monilahjakkuus starttaa Tetris-kiertueensa 23.2.2024 – älä missaa tätä!
Konsertin kesto 60min, ei väliaikaa
Liput 34,50€

Kake Randelin
2024-04-06 19:00
Suomalaisen kevyen musiikin suursuosikki Kake Randelin teki uransa ensimmäisen konserttisalikiertueen viime keväänä, ja nyt tämä huippusuosituksi noussut kiertue saa jatkoa keväällä 2024.
Konsertin ohjelmisto koostuu Randelinin suurimmista hiteistä, joihin lukeutuvat muun muassa Nasta pimu, Tarja, Avaa hakas, Jannu huoleton, Tilipäivä koittaa ja Kielletyt tunteet.
Randelin on tähän mennessä julkaissut yli 20 albumia. Hän oli pop jo 1970-luvulla, ja hän on kiistämättä pop yhäkin. Vuoden 2023 huippukohtiin Randelinille muodostui esiintyminen Helsingin Olympiastadionilla JVG:n jättikonsertin vierailijana. Kake Randelin on ahkera keikkailija ja yksi maamme kysytyimmistä kevyen musiikin artisteista.
Kesto noin 80min, ei väliaikaa
Liput 35,00 €

Jose Ahonen – Yli luonnollisen
2024-04-12 19:00
Mentalisti Jose Ahonen tuo huikaisevan uuden Yli luonnollisen -show’nsa Mikkelin Mikaeliin perjantaina 12. huhtikuuta.
Telepatia, spiritismi, energiat, henget, meediot, selvänäkeminen, kaukokatsominen ja monet muut esoteeriset ilmiöt tulevat todeksi ainutkertaisessa illassa mentalisti Jose Ahosen kanssa. Vai onko kaikki sittenkin temppuja, taikuutta ja psykologiaa? Luvassa on hauska, jännittävä ja taatusti ajatuksia herättävä ilta, jossa kurkistetaan henkimaailman verhon taakse psykologisten illuusioiden mestarin johdolla.
Illan avaa fakiiri Raimo Lusma, jonka demonstraatioissa mielen voima ylittää kehon rajat.
Kesto noin 90min, sisältää väliajan
Liput 28,10 €

MUUKALAISIA YÖSSÄ -Musikaali Frank Sinatrasta ja Ava Gardnerista / UUSI AJANKOHTA
2024-04-13 18:00 - 19:00
Tapahtuma 10.11.2023 siirtyy. Uusi ajankohta on 13.4.2024 kello 18:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivä ei sovi, liput voi palauttaa osoitteessa https://web.lippu.fi/palautus 30.11.2023 mennessä.

MUUKALAISIA YÖSSÄ –
Musikaali Frank Sinatrasta ja Ava Gardnerista
Muukalaisia Yössä kertoo kahden Hollywood-tähden elämästä ja rakkaudesta, josta ei puuttunut intohimoa, mustasukkaisuutta ja suurta draamaa.
Frank Sinatra (1915-1998) oli yhdysvaltalainen laulaja ja elokuvanäyttelijä. Hänestä tuli 1940-luvulla teinityttöjen suuresti ihannoima laulaja. Hänellä oli useita menestyskappaleita, joista tunnetuimpia ovat My Way, Strangers in the Night, Fly Me to the Moon ja New York, New York. Sinatralla väitettiin olleen hyvät suhteet mafiaan, mikä olisi edesauttanut hänen uraansa.
Ava Gardner (1922-1990) oli yhdysvaltalainen näyttelijätär ja palvottu kaunotar. Hänen tunnetuimpia elokuviaan 1950-luvulla olivat Kilimanjaron lumet, Mogambo ja Paljasjalkakreivitär.
Frank iski silmänsä Avaan, joka tuntui vaaralliselta seikkailulta. Ava oli huikentelevainen nainen, joka halusi kaiken sujuvan omilla ehdoillaan. He rakastuivat palavasti toisiinsa ja heidät vihittiin vuonna 1951. Toimittajat olivat jatkuvasti heidän kintereillään tekemässä skandaalinkäryisiä juttuja. Pian alkoi myös kilpailu siitä, kumman tähti loisti kirkkaammin. Esityksessä seurataan, miten myrskyisä rakkaus vaikutti Sinatran ja Gardnerin uraan ja ihmissuhteisiin.
Musikaali vie upeaan hollywood-tunnelmaan, glamourin ja ganstereiden maailmaan. Frank Sinatraa esittää loistavaääninen tangokuningas Tommi Soidinmäki. Ava Gardnerin roolissa häikäisee useita musikaaleja tähdittänyt Elisa Lairikko.
Kesto noin 2h 45min, sisältää väliajan.
Liput:
Normaali: 43€
Eläkeläinen: 39€
Opiskelija, työtön, lapsi: 33€
Ryhmä yli 20 henkeä: 41€
Ryhmä yli 40 henkeä: 40€
Eläkeläisryhmä yli 20 henkeä: 37€
Järj. Suomen Musiikkiteatteri

Mikkelin kaupunginorkesteri: UUTTA JA VANHAA – NUORUUTTA JA KOKEMUSTA
2024-04-18 18:00
to 18.4.2024 klo 18, Mikaeli
Juha Kangas, kapellimestari
Otto Antikainen, viulu
Janne Oksanen, piano
Matias Häkkinen, cembalo
Georg Friedrich Händel: Concerto grosso G, op. 6/1
Pēteris Vasks: The Fruit of Silence
Johann Sebastian Bach: Viulukonsertto E-duuri
Pehr Henrik Nordgren: Sinfonia jousille
Uuno Klami: Hommage à Haendel
Todellinen pitkän linjan jousiorkesteriguru kapellimestari Juha Kangas saapuu jälleen johtamaan Mikkelin kaupunginorkesteria. Kangas on luonut pohjan Kokkolassa toimivan Keski-Pohjanmaan Kamariorkesterin menestykselle tinkimättömällä työllään ja korkean laadun vaatimuksellaan. Tätä korkeaa laatua on lupa odottaa myös tältä konsertilta, johon Kankaan kokemuksen rinnalle lavalle marssii nuoren polven huippuviulisti Otto Antikainen, joka on nuoresta iästään huolimatta ehtinyt kerätä kunniaa useissa kilpailuissa, ja erityisesti juuri kamarimusiikkiosaamisellaan.
Myös konsertin ohjelma on yhdistelmä uutta ja vanhaa. Aikahaarukka teosten välillä ulottuu Bachin viulukonsertosta vuodelta 1718 Vasksin vuonna 2013 säveltämään teokseen The Fruit of Silence, jonka juuret ovat Äiti Teresan sanoissa. Alun perin kuorolle ja pianolle sävelletty teos on saanut muodon myös pianon ja jousiorkesterin yhdistelmänä. Tämän konsertin myötä jousiorkesteriversio saa Suomen ensiesityksensä.
Bachin lisäksi barokin ajan orkesterimusiikkia kukkeimmillaan tarjoilee Händelin Concerto grosso op. 6/1, joka on yksi tyylisuuntansa tunnetuimpia teoksia. Händelin vaikutusta kuullaan myös Uuno Klamin kamarimusiikkiteoksessa Hommage á Haendel, jonka Klami sävelsi kunnianosoitukseksi ihailemalleen barokin mestarille.
Pehr Henrik Nordgren ja Juha Kangas tunsivat toisensa jo 1960-luvulta alkaen ja Nordgren toimikin Kankaan luotsaaman kokkolalaisorkesterin nimikkosäveltäjänä luoden ison joukon klassikkoasemaan nousseita suomalaisia jousiorkesteriteoksia.
LIPUT: valitse itsellesi sopiva hinta
10 € säästölippu / 25 € peruslippu / 35 € kannatuslippu
TAITEILIJAVARTTI KLO 17.30 Mikaelin lämpiössä
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

Michael Monroe
2024-04-19 19:00
Alkuvuodesta 2024 Japanissa ja Ruotsissa keikkaileva Michael Monroe palaa keväällä laajalle kevätkiertueelle Suomen maaperälle. Viimeiset reilut kymmenen vuotta Monroe on tehnyt yhteistyötä huippulahjakkaan bändin kanssa, jossa ovat mukana Sami Yaffa, Karl Rockfist, Rich Jones ja Steve Conte. Tuttu kokoonpano nähdään myös kevään aikana Suomen keikkalavoilla – varmista lippusi nyt osoitteesta warnermusiclive.fi/michaelmonroe

Kesto noin 75min, ei väliaikaa
Liput 34,50 €
Järj. Warner Music Live

Laura Närhi - MÄ ELÄN 2024 / SIIRTYY
2024-04-20 19:00
Tapahtuma siirtyy. Uusi ajankohta on 28.09.2024 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivämäärä ei sovi, liput voi palauttaa osoitteessa https://web.lippu.fi/palautus 31.5.2024 mennessä.

Moninkertaista platinaa myynyt Laura Närhi palaa pitkän esiintymistauon jälkeen lavoille. Koskettavista hiteistään tunnettu artisti tuo sanomarikkaat kappaleensa yleisön kuultavaksi intiimimmässä muodossa, tunnelmallisten konserttisalien äärelle. ”Mä elän 2024” -niminen kiertue on Närhen ensimmäinen pandemiasyksynä 2020 ilmestyneen ”Vastavoimat”-albumin jälkeen. Rakastettujen menestysbiisien lisäksi keikoilla saatetaan päästä todistamaan myös uusia yllätyksiä.
”Viime vuodet on elelty ja kirjoitettu lauluja. Olen kirjoittanut niin pitkään uutta materiaalia, että nyt haluan lähteä kohtaamaan yleisön pitkästä aikaa”, Laura Närhi fiilistelee.
Laulajan ura käynnistyi jo vuosituhannen vaihteessa Kemopetrol-yhtyeen solistina. Bändin taivalta on seurannut suomenkielinen sooloura, joka on tarjonnut samaistuttavia isojen tunteiden biisejä kuten Tämä on totta, Mä annan sut pois, Siskoni ja Supersankari.
Peruslippu 34,50 €
S-etu 29,50 €

A Special Night with Bloodred Hourglass feat. Mikkelin Kaupunginorkesteri
2024-04-27 19:00
Mikkelin raskaan musiikin ylpeys, vuoden positiivisimmat mikkeliläiset ja toista kertaa urallaan Emma Gaalassa ”Vuoden Metalli” -kategorian ehdokkuuden napannut Bloodred Hourglass päättää kevään 2024 ”How’s the Heart?” -albumijulkaisukiertueensa ainutkertaiseen keikkakokemukseen yhdessä Mikkelin Kaupunginorkesterin kanssa Konsertti- ja kongressitalo Mikaelissa. Tule kokemaan yhtyeen musiikkia ja harvemmin livenä esitettyjä kappaleita sovitettuina suuremmiksi kuin koskaan aiemmin!
Kesto 2h 30min, sisältää väliajan

THE KING OF SWING - WOYTEK MROZEK & THE1ST NEW YORK ORCHESTRA / PERUTTU
2024-04-28 19:00
Tapahtuma on valitettavasti peruttu. Liput voi palauttaa 31.5.2024 mennessä osoitteessa https://web.lippu.fi/palautus

Konsertti (22.10.2023) siirtyy vuoteen 2024, konsertin uusi ajankohta Mikaelissa on sunnuntai 28.4.2024 klo 19. Jo ostetut liput käyvät sellaisenaan.
Woytek Mrozek & The 1st New York Orchestra saapuu Suomeen ainutlaatuisen ”The King of Swing” -konserttinsa kanssa.
Luvassa on unohtumaton ilta legendaaristen swing-orkestereiden suurimpia hittejä, kuten Benny Goodman, Glenn Miller, Frank Sinatra, Artie Shaw ja Michael Bublé, esitettynä klassisen Big Bandin säestyksellä. Tämä upea esitys on suunnattu niin swing-faneille kuin musiikin romantikoille, ja vie kuulijat ainutlaatuiseen matkaan swing-musiikin maailmaan. Kuullaan muun muassa legendaarisia kappaleita kuten ”Don’t Be That Way”, ”Moonlight Serenade”, ”Petite Fleur”, ”China Boy”, ”American Patrol”, ”Mack the Knife”, ”Tico-Tico”, ”Chattanooga Choo Choo”, ”Pennsylvania 6-5000”, ”Dizzy Fingers”, ”Clarinet Marmalade”, ”What a Wonderful World”, ”Strangers on the Shore”, ”In the Mood”, ”New York-New York”, ”Sweet Georgia Brown” ja ”Sing, Sing, Sing”.
Tule ja nauti ikonisen swing-musiikin kauneudesta ja intohimoisesta esityksestä!
Kesto 2h 15 min, väliaika
Liput:
Peruslippu 42,50 €
Opiskelija ja eläkeläinen 36,00 €
Peruslippu 30,00 € (Rivit 2, 3, 17, 18, 19, 21)

Mikkelin kaupunginorkesteri: VAPPUETKOT GOES AMERICA
2024-04-30 18:00
ti 30.4.2024 klo 18, Mikaeli
Pasi-Heikki Mikkola, kapellimestari
Eeppi Ursin & Sami Pitkämö, laulu
Viime keväänä huikeat vappuetkobileet Mikaelissa järjestänyt bilebändi is back, kuten Americassa sanotaan. Eturivin solisteilla ja huikean taidokkaalla soittajakaartilla varustettu bändi yhdistää jälleen voimansa Mikkelin kaupunginorkesterin jousten kanssa. Mukaan kun heitetään vielä laadukas lauluryhmä, niin eihän tästä voi tulla kuin mahtavaa!
Tällä kertaa vappuetkoilla suunnataan rapakon taakse kulttuurien sulatusuuniksikin kutsuttuun Amerikkaan. Tämä sulatusuuni on viime vuosisadan aikana tuottanut maailmaan hienoa musiikkia ja aivan uusia musiikkityylejä, joista saamme nauttia yhä tänäkin päivänä. Vappuetkot Goes America -ohjelmaan on valittu uuden mantereen kovimpia artisteja, bändejä ja biisejä mahtavina suuren viihdeorkesterin sovituksina. Luvassa on musikaalihittejä, The Eaglesia, Tina Turneria, Stevie Wonderia, Blood, Sweat & Tearsia ja totta kai The Blues Brothersia.
Solistikaksikkomme Eeppi Ursin ja Sami Pitkämö ovat molemmat alansa pitkäaikaisia huippuja, jotka ovat vaikuttaneet monissa merkittävissä kokoonpanoissa maassamme. Eeppi Ursin on tullut tunnetuksi mm. Club for Fiven jäsenenä. Lisäksi hän on esiintynyt solistina mm. UMOn, Ilmavoimien Big Bandin ja New Orleansilaisen trumpetisti Leroy Jonesin kanssa. Ursin on myös kunnostautunut monipuolisena säveltäjänä ja sovittajana.
Sami Pitkämö on tullut koko kansalle tutuksi erityisesti Tanssi Tähtien Kanssa -bändin johtajana. Lisäksi Pitkämö sovittaa ja säveltää musiikkia artisteille, televisioon, teatteriin ja mainoksiin, johtaa omaa Sami Pitkämön Orkesteria ja tekee monenlaista yhteistyötä hyvän ystävänsä Lenni-Kalle Taipaleen kanssa duokeikoista yhteisen bändin esiintymisiin. Lähinnä Pitkämön sydäntä lienee kuitenkin laulaminen ja oman musiikin tekeminen. Hän on saanut vuonna 2008 Pori Jazzin Vuoden taiteilija -tunnustuksen.
Vappuaattona tärähtää! Be there or be Square!!
LIPUT: 27 € / 25 € / 10 €
HINTA S-ETUKORTILLA 24 € / 22 € / 8 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

Mikkelin Voimistelijat - Junamatka klo 14
2024-05-04 14:00 - 17:00
MiVo – junamatka. Junan seuraava pysähdys vie meidät uuteen paikkaan, tuleeko sieltä kyytiin ketään? Mitä kaikkea matkalla voi tapahtua? Näytöksessä mukana seuran lajit: akrobatia, cheerleading, ninja gym, tanssi ja tanssillinen voimistelu.
Näytöksen kesto noin 60min, ei väliaikaa.
Liput:
Peruslippu 15,00 € permanto
Lapset 13,00 permanto, alle 12 v
Parvi aikuiset 10,00 € ja lapsi 8,00 €
Kahvio on kiinni lauantaina
Naulakko on ilmainen
Järjestäjä Mikkelin Voimistelijat ry

Mikkelin Voimistelijat - Junamatka klo 16
2024-05-04 16:00 - 17:00

Ilari Johansson – Someoletettu
2024-05-09 19:00
Ilari Johansson – Someoletettu
Sometan, siis olen? Ilari Johanssonin uudessa koko illan stand up -soolossa paneudutaan nykymaailman ilmiöihin, joista sosiaalinen media hämmentää ilman internetiä kasvanutta Ilaria eniten. Miten keski-ikäinen mies pärjää maailmassa, jossa influenssointi on työ, tunteet kuvaillaan emojeilla ja elämä jaetaan snäppiin, instaan ja tiktokiin? Onko ihmistä olemassa, jos hän ei ole somessa?

Ikäraja 18 vuotta
Esityksen kesto n. 2 h sisältäen väliajan
Ovet avataan tunti ennen esitystä
Mahdollinen eteispalvelumaksu ei sisälly pääsylippujen hintaan
Alennuksiin oikeuttavat kortit ja todistukset tarkastetaan ovella

Oikeudet muutoksiin pidätetään.
Liput:
Peruslippu 33,00 €
Opiskelija, eläkeläinen, ryhmät min 19 hlöä 30,00 €
Ryhmälippu min. 10 hlöä, 30,00 €
Liput ovelta 35,00 €
Järjestäjä: Suomen Stand Up Club
